CELEX: 32010B0532
Language: lt
Date: 1273017600000
Title: 2010 m. gegužės 5 d. Europos Parlamento sprendimas dėl Europos tinklų ir informacijos apsaugos agentūros 2008 finansinių metų biudžeto įvykdymo patvirtinimo

25.9.2010   
            
            
               LT
            
            
               Europos Sąjungos oficialusis leidinys
            
            
               L 252/174
            
         EUROPOS PARLAMENTO SPRENDIMAS
   2010 m. gegužės 5 d.
   dėl Europos tinklų ir informacijos apsaugos agentūros 2008 finansinių metų biudžeto įvykdymo patvirtinimo
   (2010/532/ES)
   EUROPOS PARLAMENTAS,
   atsižvelgdamas į Europos tinklų ir informacijos apsaugos agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į 2010 m. vasario 16 d. Tarybos rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą (3), ypač į jo 17 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą (A7-0087/2010),
   
               1.
            
            
               patvirtina Europos tinklų ir informacijos apsaugos agentūros vykdančiajam direktoriui, kad Agentūros 2008 finansinių metų biudžetas įvykdytas;
            
         
               2.
            
            
               išdėsto savo pastabas toliau pateikiamoje rezoliucijoje;
            
         
               3.
            
            
               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos tinklų ir informacijos apsaugos agentūros vykdančiajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).
            
         
      
         
            Pirmininkas
         
         Jerzy BUZEK
      
      
         
            Generalinis sekretorius
         
         Klaus WELLE
      
   
   
      (1)  OL C 304, 2009 12 15, p. 16.
   
      (2)  OL L 248, 2002 9 16, p. 1.
   
      (3)  OL L 77, 2004 3 13, p. 1.
   
      (4)  OL L 357, 2002 12 31, p. 72.
    ---documentbreak--- 
   
               25.9.2010   
            
            
               LT
            
            
               Europos Sąjungos oficialusis leidinys
            
            
               L 252/175
            
         EUROPOS PARLAMENTO REZOLIUCIJA
   2010 m. gegužės 5 d.
   su pastabomis, sudarančiomis neatskiriamą sprendimo dėl Europos tinklų ir informacijos apsaugos agentūros 2008 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos tinklų ir informacijos apsaugos agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į 2010 m. vasario 16 d. Tarybos rekomendaciją (5827/2010 – C7–0061/2010),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą (3), ypač į jo 17 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą (A7–0087/2010),
   
               A.
            
            
               kadangi Audito Rūmai pranešė, kad jiems pateiktas pagrįstas patikinimas, jog 2008 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos;
            
         
               B.
            
            
               kadangi 2009 m. balandžio 23 d. Parlamentas priėmė sprendimą dėl Europos tinklų ir informacijos apsaugos agentūros vykdančiajam direktoriui suteikiamo patvirtinimo, kad Agentūros 2007 finansinių metų biudžetas įvykdytas (5), ir prie biudžeto įvykdymo patvirtinimo pridėtoje savo rezoliucijoje, inter alia:
               
                           —
                        
                        
                           atkreipė dėmesį į Audito Rūmų išsakytą kritiką, kad einamoji veikla daugiausia buvo vykdoma per paskutinį 2007 m. ketvirtį ir apie 40 % įsipareigojimų ir daugiau kaip 50 % mokėjimų, susijusių su šia veikla, buvo atlikta 2007 m. lapkričio ir gruodžio mėnesiais,
                        
                     
                           —
                        
                        
                           buvo nepatenkintas Agentūros atsakymu, kad kai kuriais atvejais perkelti asignavimai buvo apskaičiuojami apytiksliai,
                        
                     
                           —
                        
                        
                           išreiškė susirūpinimą tuo, kad Audito Rūmai pabrėžė su viešųjų pirkimų procedūromis susijusius trūkumus, ypač tai, kad išankstinė pasiūlymų atranka buvo nepagrįsta, kad vertinimo komitetas nepasirašė vertinimo dokumentų ir kad bylos neturėjo struktūros ir buvo neišsamios;
                        
                     
         
      Veikla
   
   
               1.
            
            
               džiaugiasi Agentūros 2008 m. pasiektais rezultatais, Europos elektroninių ryšių tinklų atsparumo pagerinimu, vystymusi ir bendradarbiavimu su valstybėmis narėmis;
            
         
               2.
            
            
               ragina Agentūrą lentelėje, pridedamoje prie kitos Audito Rūmų ataskaitos, pateikti operacijų, atliktų metais, kuriems turi būti patvirtinimas dėl biudžeto įvykdymo, palyginimą su ankstesnių metų operacijomis siekiant biudžeto įvykdymą tvirtinančiai institucijai suteikti galimybę geriau įvertinti Agentūros veiklą skirtingais metais;
            
         
      Biudžeto ir finansų valdymas
   
   
               3.
            
            
               atkreipia dėmesį į tai, kad Audito Rūmai pabrėžė su viešųjų pirkimų procedūromis susijusius trūkumus, ypač trūkumus, susijusius su nepakankamu bendrosios sutarties biudžeto įvertinimu; ypač pabrėžia, kad nepakankamas viešųjų pirkimų biudžeto įvertinimas yra kliūtis sąžiningai konkurencijai, nes įmonės yra mažiau linkusios teikti pasiūlymus esant nedidelėms sumoms; vis dėlto atkreipia dėmesį į Agentūros reakciją, kai 2009 m. trečiame ketvirtyje ji paskelbė naują kvietimą teikti pasiūlymus, siekdama pašalinti buvusius trūkumus;
            
         
               4.
            
            
               atkreipia dėmesį į tai, kad Agentūra ir toliau imasi visų galimų priemonių, kad priimančiosios valstybės narės mokesčių inspekcija sugrąžintų 45 000 EUR sumą, kuri atitinka Agentūros iš anksto apmokėtą PVM sumą;
            
         
               5.
            
            
               atkreipia dėmesį į tai, kad 2008 m. Agentūros įplaukos iš palūkanų sudarė 143 818 EUR; atsižvelgdamas į metinę finansinę ataskaitą ir į palūkanų dydį, daro išvadą, kad Agentūra nuolat turi itin didelį grynųjų pinigų kiekį; pažymi, kad 2008 m. gruodžio 31 d. Agentūros grynieji pinigai sudarė 2 436 694 EUR; ragina Komisiją, vadovaujantis Reglamento (EB, Euratomas) Nr. 2343/2002 15 straipsnio 5 dalimi, išnagrinėti galimybes, kaip galima padėti užtikrinti, kad grynieji pinigai būtų valdomi visiškai atsižvelgiant į poreikius, ir kaip reikėtų keisti metodą, kad Agentūros ilgalaikis grynųjų pinigų rezervas būtų kuo mažesnis;
            
         
      Vidaus auditas ir žmogiškieji ištekliai
   
   
               6.
            
            
               džiaugiasi, kad Agentūra įgyvendino visas aštuonias Vidaus audito tarnybos rekomendacijas, kurios laikomos labai svarbiomis; pažymi, kad šios rekomendacijos susijusios su tolesniais vidaus kontrolės standartų audito įgyvendinimo veiksmais ir žmogiškųjų išteklių valdymu (t. y. personalo politika, sutarčių, kurios baigėsi 2008 m., atnaujinimu, atrankos komitetų nepriklausomumu, mokymų paslaugomis ir paaukštinimo procedūros skaidrumu);
            
         
               7.
            
            
               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2010 m. gegužės 5 d. rezoliucijoje (6) dėl ES agentūrų veiklos, finansų valdymo ir kontrolės.
            
         
      (1)  OL C 304, 2009 12 15, p. 16.
   
      (2)  OL L 248, 2002 9 16, p. 1.
   
      (3)  OL L 77, 2004 3 13, p. 1.
   
      (4)  OL L 357, 2002 12 31, p. 72.
   
      (5)  OL L 255, 2009 9 26, p. 153.
   
      (6)  Priimti tekstai, P7_TA(2010)0139 (žr. šio Oficialiojo leidinio p. 241).